Resolució 33/2018, de 23 de febrer
Administració: Departament de Treball, Afers Socials i Famílies
Diverses qüestions relacionades amb el concert del CSSB amb la Fundació Pere Mitjans.
Les parts han assolit un acord en relació amb l'accés a la informació sol·licitada, a satisfacció del reclamant.
La GAIP no aprecia elements contraris a l'ordenament jurídic en aquest acord, i de conformitat l'article 42.5, posa fi al procediment de mediació.
Número d'expedient de la Reclamació: 488/2017
Sentit de la resolució: Finalització per acord de mediació.
2.1 En relació amb el previst pels articles 24 i 25 del Plec de clàusules administratives particulars per a regir els contractes de gestió de serveis públics, modalitat concert, a adjudicar mitjançant procediment negociat sense publicitat, i amb l'expedient de contractació 002/2016:
- Identificació de la persona responsable del seguiment del contracte designada pel CSSB.
- Supervisions realitzades per la persona responsable del seguiment del contracte per comprovar que la seva realització s'ajusta a la correcta execució del que estableix el contracte.
En cas afirmatiu, aportar la documentació que les acredita.
- Còpia o, sinó, accés a les ordres o instruccions formulades per la persona responsable del seguiment del contracte al contractista, en la mesura que existeixin.
- Còpia o, sinó, accés a l'informe d'avaluació final de la contractació realitzat per la persona responsable del seguiment del contracte.
2.2 La concreció de les prestacions que integren la relació jurídica de consum entre l'empresa contractista i les persones usuàries del servei, mentre duri l'execució del contracte, d'acord amb el previst per l'article 26.2 del Plec de clàusules esmentat per l'apartat anterior.
2.3 Una còpia oficial dels serveis opcionals autoritzats pel CSSB, en relació amb l'article 3.1.3.2 del Plec de clàusules tècniques per a la concertació de 26 places per a persones amb discapacitat intel·lectual i necessitat de suport extens o generalitzat a les llars residència números 2, 3 i 4 del carrer Lope de Vega 1-3, de Barcelona, de la Fundació Pere Mitjans.
2.4 Una còpia del projecte de funcionament presentat al concurs per a la concertació i que ha motivat l'adjudicació, segons el previst per l'article 6.9 del Plec de clàusules tècniques citat en el paràgraf anterior (la realització de les activitats necessàries per a mantenir el màxim nivell d'integració social de l'usuari al centre, al seu entorn, en les relacions personals i familiars i en la relació amb la comunitat).
2.5 Consulta i, si escau, còpia previ pagament de les taxes corresponents, de tota la documentació prevista per l'article 12.1 del Plec de clàusules tècniques citat pels paràgrafs anteriors (projecte funcional de la llar residència).
2.6 Indicació de si s'ha realitzat alguna auditoria per verificar el compliment dels compromisos contractuals i, si no s'ha realitzat, si hi ha circumstàncies per realitzar una.
2.7 La reclamació presentada el 7 de desembre de 2017 indica que hi hauria transcorregut més d'un mes des de la presentació de la sol·licitud d'informació citada per l'antecedent anterior i que la persona reclamant no hauria rebut cap resposta a la seva sol·licitud.
El responsable del CSSB i per tant responsable últim del seguiment de totes les actuacions que es duen a terme per part d'aquesta Administració pública és el gerent senyor Joan Uribe Vilarrodona, nomenat en data 16 de març de 2017 per Consell de govern de la entitat.
Els contractes de serveis tenen diferents nivells de seguiment: econòmic-administratiu, de la qualitat de vida de les persones ateses i dels requisits de les condicions materials de l'equipament.
Des del Consorci s'han realitzat 4 seguiments presencials tècnics que no donen lloc a cap tipus d'acta, ja que la seva valoració ha estat positiva.
En qualsevol cas, el servei d'inspecció del Departament de Treball i Afers Socials i Familiars periòdicament realitza inspeccions que donen lloc a les corresponents actes d'inspecció.
D'aquest recurs en concret, centre Estació de Mar, el Consorci no ha rebut fins a la data cap còpia de tals actes, ignorant si s'han produït les visites d'inspecció corresponents.
En relació amb l'informe d'avaluació final de la contractació, així com amb l'informe dels serveis opcionals que han estat autoritzats pel Consorci i amb el projecte de funcionament presentat per al concurs de concertació de l'esmentat recurs, els adjuntem per còpia en el present annex.
Finalment i en relació amb la informació sobre una auditoria, li comuniquem que fins a la data no s'ha realitzat cap per part d'aquest Consorci.
4.1 En relació amb el primer subapartat del punt 2.1 de la sol·licitud (identitat de la persona responsable del seguiment del contracte), la resposta donada pel CSSB no identifica específicament aquesta persona responsable designada a aquests efectes pel Consorci, sinó que es remet a la responsabilitat general del gerent del CSSB.
4.2 En relació amb el segon subapartat del punt 2.1 de la sol·licitud (nombre de supervisions realitzades per la persona responsable del seguiment del contracte), la resposta només informa del nombre de supervisions realitzades, però omet si han estat realitzades per la persona responsable del seguiment del contracte, designada a aquests efectes pel CSSB.
4.3 En relació amb el tercer subapartat del punt 2.1 de la sol·licitud (còpia o, si no, accés a les ordres o instruccions formulades per la persona responsable del seguiment del contracte al contractista, en la mesura que n'hi hagi), considera que no ha tingut resposta.
4.4 En relació amb el quart subapartat del punt 2.1 de la sol·licitud (informe d'avaluació final de la contractació realitzat per la persona responsable del seguiment del contracte per part del CSSB), no li queda clar a la persona reclamant si aquest informe és el que li ha estat facilitat amb la denominació "Informe per a la contractació en modalitat de concert de 26 places", de 2 pàgines.
4.5 En relació amb el punt 2.2 de la sol·licitud (prestacions que integren la relació jurídica de consum entre l'empresa contractista i les persones usuàries), considera que el CSSB no li ha facilitat cap informació.
4.6 En relació amb el punt 2.6. de la sol·licitud (informació sobre la realització d'una auditoria per verificar el compliment del contracte), assenyala que si bé la resposta és negativa, el CSSB no especifica si hi ha circumstàncies per fer una auditoria.
El 14 de desembre de 2017 la GAIP comunica la Reclamació al CSSB i li requereix que, dins el termini de quinze dies establert per l'article 33.4 RGAIP, li remeti un informe sobre la mateixa, així com còpia de l'expedient de la sol·licitud d'informació de la qual porta causa i, en general, dels antecedents que puguin ser rellevants per a resoldre la reclamació.
També li demana que designi la persona que representarà al Consorci en el procediment de mediació sol·licitat per la persona reclamant.
El 19 de desembre de 2017 el CSSB informa la GAIP sobre les principals fites de la tramitació de la sol·licitud d'informació de la qual deriva aquesta Reclamació i conclou que, al seu entendre, ha facilitat a la persona reclamant tota la informació sol·licitada, si bé fora del termini legalment establert, a causa de problemes tecnològics en la comunicació electrònica, de manera que no hi hauria cap motiu per dur a terme la mediació sol·licitada.
El 22 de desembre de 2017 la GAIP comunica l'informe del CSSB a la persona reclamant i li indica que si en el termini de 5 dies no al·lega en sentit contrari, la GAIP procediria a finalitzar la Reclamació per estimació extemporània de la sol·licitud de la qual deriva.
El 22 de desembre de 2017 la persona reclamant manifesta a la GAIP el seu desacord amb l'informe del CSSB indicat en l'antecedent 7, es reafirma en els motius d'insatisfacció amb la informació facilitada assenyalats per l'antecedent 5 i reitera la seva sol·licitud de mediació.
9.El 27 de desembre de 2017 la GAIP trasllada les al·legacions de la persona reclamant al CSSB i li demana que designi la persona que representarà al Consorci en el procediment de mediació sol·licitat per la persona reclamant, a l'efecte de convocar una primera sessió del mateix.
El dia 22 de febrer de 2018 té lloc la primera sessió de mediació a la seu de la GAIP, que es desenvolupa segons l'acta que consta en l'expedient, i que finalitza amb l'acord de mediació que consta annex a aquesta Resolució.
L'article 42.5 LTAIPBG estableix que l'acord assolit per les parts en el marc d'un procediment de mediació posa fi al procediment i en cap cas no pot ser contrari a l'ordenament jurídic.
Segons es desprèn de l'acta aixecada al finalitzar la sessió de mediació celebrada, degudament signada pels assistents, les parts han assolit un acord, que consta annex a aquesta Resolució, a satisfacció del reclamant.
Aquest Acord preveu l'entrega de l'informe d'avaluació final de la contractació realitzat per la persona responsable del seguiment del contracte per part del CSSB (quart subapartat del punt 2.1 de la sol·licitud), en cas que aquest existeixi, en un termini de 15 dies.
Amb la informació de què disposa la GAIP, no s'aprecia que aquest Acord contingui elements contraris a l'ordenament jurídic per la qual cosa correspon posar fi al procediment de reclamació.
Concretament, a la vista de la remissió expressa feta a aquest precepte per l'article 77.2 b LTAIPBG, la desatenció dels requeriments d'aquesta Comissió constitueix una infracció qualificada de molt greu que pot ser sancionada de conformitat amb els articles 81 i 82 LTAIPBG.
Sobre la base dels antecedents i fonaments jurídics exposats, el Ple de la GAIP, en la sessió de 23 de febrer de 2018, resol per unanimitat:
Barcelona, 23 de febrer de 2018
del 22 de febrer de 2018, relatiu a la Reclamació 488/2017
En representació del Consorci de Serveis Socials de Barcelona (CSSB);
El Consorci de Serveis Socials de Barcelona (CSSB) ha donat resposta a la sessió de mediació respecte dels següents punts:
El Consorci de Serveis Socials de Barcelona (CSSB) es compromet a lliurar una còpia de la informació relativa al quart subapartat del punt 2.1 de la sol·licitud en cas que existeixi l'informe d'avaluació final de la contractació realitzat per la persona responsable del seguiment del contracte per part del CSSB.
En cas d'existir, informe d'avaluació final de la contractació realitzada per la persona responsable del seguiment del contracte per part del CSSB es facilitarà còpia en suport electrònic a l'adreça facilitada per la persona reclamant.
El termini de lliurament s'acorda en 15 dies hàbils des de la formalització del present Acord.
La part reclamant, mitjançant aquest acord de mediació es dona per satisfeta de la seva reclamació en relació amb l'accés a la informació pública sol·licitada, sense perjudici de les actuacions i accions ulteriors que li puguin correspondre.
L'administració reclamada es compromet a informar del compliment del present acord a la GAIP un cop s'hagi fet efectiu, de conformitat amb el que estableix l'article 43.5 de la Llei 19/2014, de 29 de desembre, de transparència, accés a la informació pública i bon govern, comunicant-ho expressament en un termini d'una setmana des de la seva compliment i els termes de la seva execució.
Aquest Acord de mediació es regeix per la Llei 19/2014, de 29 de desembre, de transparència, accés a la informació pública i bon govern, i segueix previst pel Manual de mediació de la GAIP, els aspectes més destacats del qual són recollits en les adjuntes Característiques bàsiques del procediment de mediació per a l'accés a la informació pública.
L'acord es presentarà al Ple de la GAIP, per tal que aquest tingui coneixement, dicti la resolució que posi fi al procediment de reclamació, ordeni la seva execució i la seva publicació al web de la GAIP.
Per la persona reclamant Per l'administració reclamada